**OBAVIJEST**

**O REZULTATIMA JAVNOG NATJEČAJA ZA FINANCIRANJE RADA POD NADZOROM DOKTORA MEDICINE BEZ SPECIJALIZACIJE U 2019. GODINI**

Upravno vijeće Hrvatskog zavoda za zdravstveno osiguranje (u daljnjem tekstu: Zavod), na prijedlog Povjerenstva za utvrđivanje Liste prvenstva, donijelo je dana 18. prosinca 2019. godine Odluku o izboru doktora medicine bez specijalizacije za koje će se financirati rad pod nadzorom osnovom Javnog natječaja iz 2019. godine.

Predmetnom Odlukom izvršen je odabir kandidata za provođenje rada pod nadzorom prijavljenih na Javni natječaj za financiranje rada pod nadzorom doktora medicine bez specijalizacije u 2019. godini, objavljenog dana objavljenog 18. studenoga 2019. godine s izmjenom i dopunom od 27. studenoga 2019. godine (u daljnjem tekstu: Javni natječaj).

Kandidati su odabrani prema uvjetima i kriterijima iz Javnog natječaja i navedeni su u **Listi prvenstva** (nakon provedenog Javnog natječaja u 2019. godini) - Prilog 1.

Popis primljenih kandidata dostavit će se zdravstvenoj ustanovi i drugom ugovornom subjektu Zavoda u kojima je kandidatima odobreno provođenje rada pod nadzorom, a radi provođenja postupka u vezi sklapanja ugovora o radu na određeno vrijeme radi provođenja rada pod nadzorom.

Kandidati koji su podnijeli zahtjev za financiranje rada pod nadzorom, a nisu uvršteni u Listu prvenstva navedeni su u **Popisu prijavljenih kandidata koji nisu uvršteni u Listu prvenstva** (nakon provedenog Javnog natječaja u 2019. godini) – Prilog 2.

Kandidati navedeni u Prilogu 1. i Prilogu 2. mogu u roku od osam dana od dana objave rezultata natječaja uputiti novi zahtjev za financiranje rada pod nadzorom za jednu od zdravstvenih ustanova iz Popisa nepopunjenih mjesta zdravstvenih radnika (nakon provedenog Javnog natječaja u 2019. godini) – Prilog 3. ili za jednog od drugih ugovornih subjekata Zavoda iz točke III. Javnog natječaja.

Uz **novi zahtjev za financiranje rada pod nadzorom** (Prilog 4.) kandidati nisu obvezni dostaviti priloge iz točke VII. i VIII. Javnog natječaja osim ako te priloge nisu dostavili uz prvi zahtjev za financiranje rada pod nadzorom i osim onih kandidata koji su se opredijelili za jednog od drugih ugovornih subjekata Zavoda iz točke III. Javnog natječaja, koji su obvezni dostaviti i **Izjavu o ispunjavanju uvjeta za provođenje rada pod nadzorom doktora medicine bez specijalizacije** (Prilog 5.).

Nakon obrade novih zahtjeva Povjerenstvo za utvrđivanje Liste prvenstva će primjenom kriterija iz točke V. Javnog natječaja utvrditi dodatak Listi prvenstva te ga uputiti Upravnom vijeću Zavoda uz prijedlog za izmjenu i dopunu Odluke o izboru doktora medicine bez specijalizacije.

Zagreb, 20. prosinca 2019. godine